शनिवार 3 नवम्बर को जबलपुर में असंतुष्टों ने एक प्रेसवार्ता बुलाई. इसमें पूर्व विधायक नरेन्द्र त्रिपाठी, पूर्व जिला पंचायत अध्यक्ष भारत सिंह यादव, पूर्व पनागर जनपद अध्यक्ष रजनी यादव, भाजपा महिला मोर्चा की पदाधिकारी पूजा पटेल, संतोष उसरेठे संतोष सैनी कांता पटेल समेत पटेल व यादव समाज के पदाधिकारी शामिल हुए. असंतुष्टों ने पत्रकारों को बताया कि पार्टी के आला पदाधिकारियों व प्रदेश अध्यक्ष को पहले ही सूचित कर दिया गया था कि पनागर विधानसभा का टिकट बदला जाना चाहिए. हमारा विरोध इंदु तिवारी को टिकट दिए जाने का है. किसी अन्य से हमें कोई लेना-देना नहीं. उन्होंने आरोप लगाया कि पार्टी ने समर्पित कार्यकर्ताओं व नेताओं की उपेक्षा की है. यदि अगले 24 घंटे में पार्टी अपना निर्णय नहीं बदलती है तो हम अन्य बातों पर विचार के लिए स्वतंत्र हो जाएंगे. असंतुष्टों ने पार्टी छोडऩे तक की धमकी दे डाली है.